Dette spil har to ren-strategi Nash-ligevægte, dvs. valg af strategier, så det ikke kan betale sig for nogle af spillerne at ændre sin strategi. Det er: Begge går til fodbold og begge går til opera. Disse to ligevægte er dog uretfærdige, fordi det altid er den samme der får sin vilje. Ud over denne ligevægt, er der også en blandet Nash-ligevægt: At begge spillere vælger deres foretrukne aktivitet 60% af gangene. Denne ligevægt har dog også nogle ulemper: Den er ustabil, og det gennemsnitlige udbytte er mindre for begge end det ville være hvis de blev enige om at gå til f.eks. opera hver gang.